Асен Босев
За някои кое какво е?

chitanka.info

За някои кое какво е?

Ще ти разкажа, чедо мое.

За футболистите на двора

врата е нашият прозорец.

За Христо — рисувач старателен,

стената лист е рисувателен.

За този, който е страхлив,

е котаракът тигър див.

За Крум колиба индианска

е мамината рокля ланска.

За мъничкото му братле

е пръстът — захарно петле.

За Нонко новата ограда

е крепост — с камък я напада.

За мързеливите

труда

е най-голямата беда!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.